เพียร์สัน ชมแข้งจิ้งจอกสู้ไม่ถอยจนรอดตกชั้น
สำนักข่าวต่างประเทศรายงานวันที่ 16 พ.ค. ว่า ไนเจล เพียร์สัน ผู้จัดการทีม จิ้งจอกสยาม เลสเตอร์ ซิตี้ สโมสรยอดนักสู้แห่งศึกพรีเมียร์ลีก อังกฤษ ออกมายกย่องลูกทีมที่ไม่เคยหมดหวังในการต่อสู้เพื่อการอยู่รอดในศึกพรีเมียร์ลีก อังกฤษ หลังล่าสุดบุกไปเสมอ แมวดำ ซันเดอร์แลนด์ 0-0 ทำให้มีคะแนนเพียงพอต่อการรอดตกชั้นแน่นอนแล้ว,เกมที่สนามสเตเดียม ออฟ ไลท์ ทีมเยือนอย่าง เลสเตอร์ ซิตี้ บุกไปเสมอ ซันเดอร์แลนด์ 0-0 ทำให้เก็บเพิ่มเป็น 38 คะแนน เพียงพอต่อการรอดตกชั้นในฤดูกาลนี้เป็นที่เรียบร้อย โดย เพียร์สัน ในฐานะกุนซือเลสเตอร์ ออกมายกย่องลูกทีมที่ไม่เคยหมดหวัง จนทำให้ทีมอยู่ในพรีเมียร์ลีก อังกฤษ ต่อไปได้สำเร็จ,มันเป็นเรื่องที่พอใจกว่าเล็กน้อยนะ ที่รอดตกชั้นด้วยผลงานของพวกเราเอง มันเป็นฤดูกาลที่ดีสำหรับเรา ผมคิดว่ากุญแจสำคัญสำหรับเราคือแม้จะอยู่ในช่วงเวลาที่มืดมน ผู้เล่นทุกคนยังลุยกันต่อและเชื่อมั่นในศักยภาพของตนเอง ซึ่งเป็นเรื่องยากเมื่อมีคนกำลังตั้งคำถามถึงความเป็นหนึ่งเดียวของพวกเรา เราพัฒนาขึ้นในขณะที่ฤดูกาลดำเนินไป ฤดูกาลนี้เป็นฤดูกาลที่ยาก แต่เราจะต้องทำมันให้ได้ เพราะหลายทีมต่างยกระดับตัวเองขึ้นมา แต่เราก็ยึดมั่นในการทำงานของเราไป เพียร์สัน กล่าว
ไนเจล เพียร์สัน กุนซือทีมเลสเตอร์ ซิตี้ ออกมายกย่องลูกทีมที่ไม่เคยหมดหวังในการต่อสู้เพื่อการอยู่รอดในศึกพรีเมียร์ลีก อังกฤษ หลังล่าสุดบุกไปเสมอซันเดอร์แลนด์ 0-0 รอดตกชั้นแน่นอนแล้ว
พรีเมียร์ลีก,เลสเตอร์ ซิตี้,ซันเดอร์แลนด์,ข่าวกีฬา,ข่าว,ไทยรัฐออนไลน์